VS000575
Datum: 1996-05-09T02:00:00.000+02:00
datum_sodbe_i_stopnje: 1998-04-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 750000 SIT
opombe: II Ips 445/99. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Po poklicu gradbeni inženir, ki opravlja delo za risalno desko in računalnikom.

## Škodni dogodek

Prometna nesreča.

## Poškodba

Nateg mišic vratu.

## Telesne bolečine

350000 SIT Srednje hude neprestane bolečine, ki so trajale štiri dni, zatem so prešle v občasne iste intenzivnosti, ki jih je čutila ob naglih gibih, prisiljeni drži, pritisku na poškodovano mesto in večjih naporih in so, šteto kumulativno, trajale tri dni. Lahke neprestane bolečine so se pojavile po prenehanju srednje hudih in so trajale deset dni, zatem so prešle v občasne, ki pa se še pojavljajo pri prisiljeni drži ali naglih gibih.

## Strah

100000 SIT Tožnica je ob samem škodnem dogodku utrpela primarni strah. Po začetku bolečin do pregleda v specialistični ambulanti (4 dni) je bila v strahu, da ima hujše, navzven nevidne poškodbe. V nadaljevanju je bila zaskrbljena za izvid zdravljenja. Ta strah pa je trajal do končanega zdravljenja, ki je trajalo en mesec.

## Zmanjšanje življenjske aktivnosti

300000 SIT Posledica škodnega dogodka je rahlo boleča gibljivost tožničinega vratu. Manj zmožna je za delo v prisiljeni drži in za delo, ki zahteva nagle gibe vratu, kar predstavlja oviro pri njenem delu v službi (sedeči položaj za računalnikom in risalno desko), pri domačih opravilih (gospodinjska dela in oskrba malega otroka, vožnja avtomobila).

---

ZOR člen 200, 203